CELEX: 62010CA0051
Language: hu
Date: 2011-03-10 00:00:00
Title: C-51/10. P. sz. ügy: A Bíróság (első tanács) 2011. március 10-i ítélete — Agencja Wydawnicza Technopol sp. z o.o. kontra Belső Piaci Harmonizációs Hivatal (védjegyek és formatervezési minták) (Fellebbezés — Közösségi védjegy — Kizárólag számokból álló megjelölés — Az „1000” megjelölés védjegyként való lajstromozása iránti kérelem brosúrák, folyóiratok és újságok vonatkozásában — Az említett megjelölés állítólagos leíró jellege — A 40/94/EK rendelet 7. cikke (1) bekezdése c) pontjának alkalmazási szempontjai — Az OHIM korábbi határozathozatali gyakorlatának figyelembevételére vonatkozó kötelezettsége)

7.5.2011   
            
            
               HU
            
            
               Az Európai Unió Hivatalos Lapja
            
            
               C 139/10
            
         A Bíróság (első tanács) 2011. március 10-i ítélete — Agencja Wydawnicza Technopol sp. z o.o. kontra Belső Piaci Harmonizációs Hivatal (védjegyek és formatervezési minták)
   (C-51/10. P. sz. ügy) (1)
   
   (Fellebbezés - Közösségi védjegy - Kizárólag számokból álló megjelölés - Az „1000” megjelölés védjegyként való lajstromozása iránti kérelem brosúrák, folyóiratok és újságok vonatkozásában - Az említett megjelölés állítólagos leíró jellege - A 40/94/EK rendelet 7. cikke (1) bekezdése c) pontjának alkalmazási szempontjai - Az OHIM korábbi határozathozatali gyakorlatának figyelembevételére vonatkozó kötelezettsége)
   2011/C 139/15
   Az eljárás nyelve: angol
   
      Felek
   
   
      Fellebbező: Agencja Wydawnicza Technopol sp. z o.o. (képviselő: A. von Mühlendahl Rechtsanwalt)
   
      A másik fél az eljárásban: a Belső Piaci Harmonizációs Hivatal (védjegyek és formatervezési minták) (OHIM) (képviselő: A. Folliard-Monguiral meghatalmazott)
   
      Tárgy
   
   Az Elsőfokú Bíróság (második tanács) T-298/06. sz., Agencja Wydawnicza Technopol kontra OHIM ügyben 2009. november 19-én hozott ítélete ellen benyújtott fellebbezés, amely ítéletben az Elsőfokú Bíróság elutasította a Belső Piaci Harmonizációs Hivatal (OHIM) negyedik fellebbezési tanácsa R 447/2006-4. sz. ügyben 2006. augusztus 7-én hozott azon határozatának a hatályon kívül helyezése iránti keresetet, amelyben elutasította az elbíráló azon határozata ellen benyújtott fellebbezést, amelyben megtagadta az „1000” szóvédjegy 16., 28. és 41. osztályba tartozó áruk és szolgáltatások tekintetében történő lajstromozását — A 40/94/EK rendelet 7. cikke (1) bekezdése c) pontjának a megsértése
   
      Rendelkező rész
   
   
               1.
            
            
               A Bíróság a fellebbezést elutasítja.
            
         
               2.
            
            
               A Bíróság az Agencja Wydawnicza Technopol sp. z o.o.-t kötelezi a költségek viselésére.
            
         
      (1)  HL C 113., 2010.5.1.